***TÁPIÓGYÖRGYE KÖZSÉG POLGÁRMESETRÉTŐL***

***E l ő t e r j e s z t é s***

***Tápiógyörgye Községi Önkormányzat***

***Képviselő-Testületének***

*2015. április 13. napján tartandó* ***nyílt*** *ülésére*

***5. Napirendi pont:***

Tárgy: Előterjesztés a Tápiógyörgye, Ady Endre út 39. szám alatti ingatlan adásvételéről szóló 119/2014.(XII.15.) képviselő-testületi határozat módosítására

*Előterjesztő: Varró István polgármester*

*Készítette: Varró István polgármester*

*Mellékletek száma:*

*Tárgyalta: Pénzügyi és Ellenőrző Bizottság*

*Az előterjesztés elfogadásához* ***egy szavazás*** *szükséges:*

1. *A határozathoz* ***névszerinti minősített többségi*** *szavazás*

*szükséges.*

**Tisztelet Képviselő-testület!**

A 2014. december 15. napján megtartott Testületi ülésen hozott határozat végrehajtásra került. Az Ady Endre út 39. szám alatti ingatlan örököseit sikerült felkutatni. dr. Elter Tamás ügyvéd elkészítette *az ügyvédi tényvázlatot*, ami alapján határozatot kell hozni, mely tartalmazza az ingatlan értékesítésre vonatkozó pontos meghatározásokat.

**Ezek a következők:**

1. A hagyatéki eljárás jogerős befejezését követő 15 napon belül végleges adásvételi szerződést kötnek a Tápiógyörgye belterület 1745. hrsz. 1079 m2 nagyságú ingatlanra.
2. A vételár 400.000,-Ft azaz négyszázezer forint, mely az alábbiak szerint kerül megfizetésre:
3. 50.000,- Ft foglaló
4. 50.000,- Ft előleg
5. 300.000,- Ft a végleges adásvételi szerződés megkötésekor melyből le kell vonni a vevő által átvállalt, de az eladót terhelő: örökhagyó eltemettetésével kapcsolatos temetési költségek, hagyatéki költségek, az energetikai tanúsítvány beszerzésének költsége.

Az adásvételhez kapcsolódó valamennyi költséget a vevő vállalja.

Tápiógyörgye, 2015. április 2.

Varró István sk.

polgármester